মধ্যমগ্রামে খুন যুবক, প্রাক্তন পুলিশ কর্মীর ছেলে সহ আটক ৪

ওয়েবডেস্ক- নেশাগ্রস্ত অবস্থায় বচসার জেরে এই খুন। গোটা ঘটনায় এলাকায় চাঞ্চল্য ছড়িয়েছে। ঘটনাটি ঘটেছে মধ্যমগ্রাম (Madhyamgram) পুরসভার হুমায়ুনপুর (Humayunpur) এলাকা সাত নম্বর ওয়ার্ডে।

পুলিশ ও স্থানীয় সূত্রে জানা গিয়েছে, মতিয়ার রহমান প্রাক্তন পুলিশ কর্মী, মতিয়ার রহমানের ছেলে ও তার বন্ধুবান্ধব নেশাগ্রস্ত অবস্থায় গন্ডগোল শুরু করে। তার জেরে বচসা শুরু হয়। সেই বচসার জরেই ওই আসরে একজন খুন হন। প্রতিবেশীদের অভিযোগ রোজ মদের আসর বসে বাড়িতে।

রবিবার রাতেও বসে মদের আসর বসেছিল।  চিৎকার চেচামেচি রোজ নামচা ছিলো ওই বাড়িতে। সোমবার সকালে ১০ টা নাগাদ মতিয়ার রহমানের বাড়ির বাগানে রক্তাক্ত দেহ পড়ে থাকতে দেখে এলাকার কিছু যুবক। এরপরই স্থানীয় থানায় খবর দেওয়া হলে পুলিশ এসে দেহ উদ্ধার করে নিয়ে যায়।

আরও পড়ুন- বালি পাচার মামলায় চার জেলার ২২টি জায়গায় হানা ইডি’র

পাশাপাশি আজাদ ও তার মা এবং আরও দুই বন্ধুকে আটক করে নিয়ে যায় থানায়। যে খুন হয়েছে পুলিশ সূত্রে জানা যায় তার নাম বুদ্ধদেব মন্ডল, বাড়ি আবাদালপুর এলাকায়,বয়স ২৪ বছর। গোটা ঘটনার তদন্ত শুরু করেছে মধ্যমগ্রাম থানার পুলিশ।

তবে স্থানীয়দের অভিযোগ এর আগেও এই বাড়িতে এমন আড্ডা বসত।  মধ্যমগ্রাম থানার পুলিশকে জানানো হয়েছিল। পুলিশ দু-এক বার আজাদকে ধরেও নিয়েও গেছে। কিন্তু অবস্থার কোনও পরিবর্তন হয়নি।

দেখুন আরও খবর-